KOMISSION ASETUS (EY) N:o 1090/97,
annettu 16 päivänä kesäkuuta 1997,
vientitodistusten antamisesta tietyille GATT-sopimuksiin perustuvan lisäkiintiön mukaisesti Amerikan yhdysvaltoihin vuonna 1997 vietäville juustoille annetun asetuksen (EY) N:o 2144/96 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon maito- ja maitotuotealan vientitukien soveltamista koskevista yksityiskohtaisista erityissäännöistä 27 päivänä kesäkuuta 1995 annetun komission asetuksen (EY) N:o 1466/95 (1), sellaisena kuin se on viimeksi muutettuna asetuksella (EY) N:o 417/97 (2), ja erityisesti sen 9 a artiklan 3 kohdan,
sekä katsoo, että
asetuksen (EY) N:o 1466/96 9 a artiklassa vaaditaan, että kyseisen artiklan mukaisten vientitodistushakemusten mukana tulee olla myös nimetyn tuojan todistus siitä, että hänelle voidaan Amerikan yhdysvalloissa sovellettavien sääntöjen mukaan antaa todistus; komission asetuksen (EY) N:o 2144/96 (3), sellaisena kuin se on muutettuna asetuksella (EY) N:o 2362/96 (4), käyttöön ottamisen jälkeen on käynyt ilmi, että tietyt nimetyistä tuojista eivät ole olleet hyväksyttäviä; kyseisiin hakemuksiin liittyvät määrät olisi jaettava uudestaan sellaisten muiden asianomaisten toimijoiden kesken, jotka saivat samoja juustoluokkia koskevat väliaikaiset todistukset; tämän vuoksi asetuksen (EY) N:o 2144/96 liite olisi muutettava vastaavasti, ja näiden muutosten olisi tultava voimaan kyseisen asetuksen voimaantulopäivästä,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 2144/96 liitteen sarakkeessa 5 oleva jakokerroin "0,15625" jakokertoimella "0,29895".
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan 8 päivästä marraskuuta 1996.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 16 päivänä kesäkuuta 1997.